Detela
54°53′52″š. pl. 25°48′01″r. ilg.﻿ / ﻿54.8977°š. pl. 25.8002°r. ilg.﻿ / 54.8977; 25.8002 Detela (arba Bratišius) – ežeras rytų Lietuvoje, Švenčionių rajone, apie 2,5 km į šiaurės rytus nuo Magūnų, Baluošos miške. Ežero ilgis iš pietvakarių į šiaurės rytus – 0,38 km, plotis – iki 0,32 km. Altitudė 146,8 m. Krantai žemi, pelkėti, apaugę medžiais ir krūmais. Vakaruose išteka upeliukas link Neries upės intako Perčinos. Į vakarus ir šiaurę nuo ežero plyti eksploatuojamas Baluošos durpynas.